Tromsdalen Fotball

Tromsdalen Fotball (stiftet 27. oktober 1951) er fotballavdelingen til Tromsdalen Ungdoms- og Idrettslag (TUIL) og spiller i 2. divisjon. A-laget trenes av Alexander Samuelsen og har TUIL Arena som hjemmebane.

Klubben har de siste årene gått hyppig opp og ned mellom første- og andredivisjon. Etter å ha rykket ned i 2007-sesongen, vant TUIL andredivisjon avdeling fire i 2008-sesongen og rykket opp igjen. Klubben rykket ned igjen etter 2010-sesongen, og har så fortsatt opp og ned. Supporterne til Tromsdalen heter Tindfotingan. Tindfotingan ble kåret til Norges beste supportere i 2009.

Tabellen

Historie 
TUILs historie strekker seg tilbake til 1938, da idrettslaget het Fart og ungdomslaget Freidig. I 1947 ble det nye navnet Radar, men det skulle bare vare frem til 27. oktober 1951 da klubben fikk navnet Tromsdalen Idrettsforening. Klubben har hatt sitt nåværende navn, Tromsdalen Ungdoms og Idrettslag, siden 1968. U-en kommer fra sammenslåingen av ungdomslaget Freidig og Tromsdalen Idrettsforening. TUIL har nå fem avdelinger.

TUIL-alliansen 
TUIL Fotball
TUIL Friidrett
TUIL Ski
TUIL Turn
TUIL Ungdomslag

Tromsdalen UIL spilte i lokal kretsserie frem til 1983, og debuterte i landsdelsserien i 1984. Klubben rykket ned i sin første sesong der, men var tilbake i landsdelsserien i 1988-sesongen. Ved midten av 1980-tallet var TUIL bare ett av mange lag i kretsserien i Troms. Vendepunktet som skulle gjøre klubben til Nord-Norges tredje beste lag inntraff i 1985, da klubben fremproduserte et gyllent juniorlag som nådde finalen i juniorcupen det året. En kamp som endte med tap 3–4 mot Odd. Sølvet var Tromsdalens første og eneste medalje på høyt nivå. Etter hvert som spillerne gradvis tok plass i Tromsdalens førstelag marsjerte klubben taktfast oppover i divisjonene, helt til opprykk til førstedivisjon ble nådd i 1990. Tromsdalens gylne generasjon hadde ført laget høyere enn noen kunne drømt om ti år tidligere. At Per-Mathias Høgmo det året ble TUILs nye trener viser statusen klubben hadde opparbeidet seg. Høgmo førte laget til femteplass i den harde debutsesongen i 1991.

Ingen kunne forvente at TUIL skulle beholde spillerstallen intakt, og en etter en forsvant spillerne fra juniorsølvmedaljelaget. Tromsdalen beholdt likevel plassen i førstedivisjonene i fem år, inkludert totalt tre femteplasser. I 1996 førte imidlertid sammenslåingen av de to avdelingene, til en felles allnorsk førstedivisjon, til at klubben ikke klarte å komme over de mange nedrykksplassene. Halvparten av alle lagene i førstedivisjon rykket ned, og TUIL ble en av dem. Mange klubber som rykket ned stoppet ikke i andredivisjon, men fortsatte nedover divisjonssystemet og ut i glemselen. TUIL derimot etablerte seg som en sterk andredivisjonsklubb og klarte i 1999 å igjen rykke opp, etter dramatiske kvalifiseringskamper mot Aalesunds FK. 

2000-sesongen var gjensynet med førstedivisjondivisjon og endte med en niendeplass. TUIL holdt seg i divisjonen frem til 2002-sesongen. Etter dette har laget vært et heislag som har rykket opp og ned mellom første- og andredivisjon. Laget var tilbake i førstedivisjon i 2004-sesongen, men rykket ned. De rykket rett opp jeg og var tilbake i 2006-sesongen, hvor de gjorde det bra og holdt seg. 2007-sesongen startet svært bra for TUIL, men en svak høstsesong førte igjen til nedrykk. 2008-sesongen var en typisk andredivisjonsesong for TUIL. Vårsesongen var på det jevne med TUIL i toppstriden, men litt bak de aller beste. En svært sterk høstsesong gjorde, som i 2005-sesongen, at TUIL til slutt vant avdelingen og rykket opp. 

I 2009-sesongen var TUIL det laget med det desidert minste budsjettet i de to øverste divisjonene i Norge. Med budsjett på 3,5 millioner kroner har TUIL mindre budsjett enn amatørklubben Mjøndalen. TUIL var sammen med Stavanger IF det eneste laget som har bare norske fotballspillere i A-lagstroppen. Laget hadde en veldig ung tropp og svært mange av spillerne kommer fra Tromsø og Nord-Norge. TUIL har en klar målsetning om å få frem lokale talenter, som også er noe av grunnen til at laget ofte blir kalt «Talentfabrikken». Sesongen endte med tolvteplass og klubben sikret ny sesong i første divisjon.

I 2010-sesongen rykket klubben ned igjen til andre divisjon etter at de endte på fjortendeplass. Etter sesongen ble Gaute Helstrup ny trener i klubben, etter Morten Pedersen.

Spillerstall 
Oppdatert 22. juli 2023.

Utlånte spillere

Kjente spillere 
 
Per-Mathias Høgmo trente TUIL i 1991.

Fakta 
Tilskuerrekord: 3 200 – TUIL-Bodø/Glimt i 1. divisjon 1992 (0-1).
Første klubben i Norge som organiserte forretningsvirksomheten i et eget aksjeselskap.
Beste serieplassering: Tre 5.-plasser i 1. divisjon i perioden 1991–1995.

Referanser

Eksterne lenker 
 

Fotballag i Tromsø
Fotballag etablert i 1951